Public procurement notice: Contract Notice
Published: 2024-03-12
Region: EL527
Contract type: Supplies
Procedure: Open procedure
CPV classification: 31216100 | 31500000 | 31600000 | 35110000: Fire-fighting and safety equipment | 44114200
Estimated value: 177400 EUR
Submission deadline: 2024-04-23
Award criteria: price
EU fund: eu-funds

Technical requirements: Αντικείμενο της σύμβασης είναι η  προμήθεια και τοποθέτηση ηλεκτρολογικού εξοπλισμού, συστημάτων ασφαλείας και αντικεραυνικής προστασίας στον Αρχαιολογικό χώρο της Ολύνθου και στον περιβάλλοντα χώρο του Αρχαιολογικού Μουσείου Πολυγύρου.    
Το φυσικό αντικείμενο της προς ανάθεση Σύμβασης αφορά σε προμήθειες (εργασίες) στον υπαίθριο χώρο του Αρχαιολογικού Μουσείου Πολυγύρου και στον αρχαιολογικό χώρο της Ολύνθου και συγκεκριμένα στην  Προμήθεια και τοποθέτηση ηλεκτρολογικού υλικού και εξωτερικών φωτιστικών σωμάτων, συστημάτων ασφαλείας και αντικεραυνικής προστασίας.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της προμήθειας. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. 
Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο.
Στην περίπτωση ένωσης οικονομικών φορέων, το ως άνω κριτήριο καταλληλότητας πρέπει να καλύπτεται από κάθε μέλος της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, ο μέσος γενικός ετήσιος κύκλος εργασιών του οικονομικού φορέα (υποψηφίου) για τις τρεις τελευταίες δημοσιευμένες οικονομικές χρήσεις (2021-2022-2023) πρέπει να είναι τουλάχιστον 60.000,00 €. Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος γενικός ετήσιος κύκλος εργασιών για όσες διαχειριστικές χρήσεις δραστηριοποιείται, θα πρέπει να τουλάχιστον 60.000,00 €.
Σε περίπτωση Ένωσης ή Κοινοπραξίας, τα ανωτέρω κριτήρια χρηματοοικονομικής ικανότητας ελέγχονται για τους συμμετέχοντες σε αυτές αθροιστικά.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται
α) κατά τη διάρκεια των τριών (3) τελευταίων ετών (2021-2022-2023) , να έχουν εκτελέσει και ολοκληρώσει μια ή περισσότερες συμβάσεις προμηθειών του συγκεκριμένου τύπου, συνολικού ύψους τουλάχιστον ίσου με το 50% της εκτιμώμενης αξίας της σύμβασης (88.700,00 €). 
β) να διαθέτουν, ως υπεύθυνο εκτέλεσης της Σύμβασης, ένα (1) διπλωματούχο Ηλεκτρολόγο ή Μηχανολόγο Μηχανικό (μέλος ΤΕΕ) με πενταετή -κατ' ελάχιστον- εμπειρία στη μελέτη και εκτέλεση εγκαταστάσεων του συγκεκριμένου τύπου. 
γ) να διαθέτουν, με συνεχή παρουσία και επίβλεψη στους χώρους και κατά την παράδοση της προμήθειας (επί τόπου του έργου), τουλάχιστον ένα (1) διπλωματούχο Ηλεκτρολόγο ή Μηχανολόγο Μηχανικό (μέλος ΤΕΕ) με πενταετή -κατ' ελάχιστον- εμπειρία στην εκτέλεση εγκαταστάσεων του συγκεκριμένου τύπου (μπορεί να είναι ταυτόχρονα ο υπεύθυνος εκτέλεσης της Σύμβασης -στοιχείο β) ανωτέρω). Tα φυσικά πρόσωπα, τα οποία δηλώνονται από τον προσφέροντα στην Ομάδα Έργου, δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων .
Σε περίπτωση ένωσης οικονομικών φορέων, οι παραπάνω ελάχιστες απαιτήσεις είναι δυνατό να καλύπτονται αθροιστικά από τα μέλη της ένωσης.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής , ποσού τριών χιλιάδων πεντακοσίων σαράντα οκτώ ευρώ (3.548,00 €).
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.
Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, άλλως η προσφορά απορρίπτεται. Η αναθέτουσα αρχή μπορεί, πριν από τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.
Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.